Document ID: 32001R0129

Kommissionens forordning (EF) nr. 129/2001
af 23. januar 2001
om ændring af forordning (EØF) nr. 2989/92 om gennemførelsesbestemmelser for den særlige ordning for forsyning af de oversøiske franske departementer med svinekødprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (OD)(1), senest ændret ved forordning (EF) nr. 2826/2000(2), særlig artikel 4, stk. 5, og
ud fra følgende betragtninger:
(1) Den i artikel 4, stk. 1, i forordning (EØF) nr. 3763/91 nævnte støtte til levering til de oversøiske franske departementer af racerene avlssvin med oprindelse i Fællesskabet samt antallet af dyr, for hvilke denne støtte ydes, er fastsat i Kommissionens forordning (EØF) nr. 2989/92(3).
(2) Erfaringerne fra de tidligere år viser, at det antal dyr, der er fastsat i bilaget til forordning (EØF) nr. 2989/92, overstiger de oversøiske franske departementers faktiske behov for racerene avlssvin. Det vil derfor være hensigtsmæssigt at reducere antallet af støtteberettigede dyr og fastsætte en forsyningsopgørelse, som svarer til virkeligheden.
(3) Denne forordning træder i kraft efter udløbet af fristen for indgivelse af licensansøgninger i januar 2001. For at undgå en afbrydelse af OD's forsyning bør artikel 4, stk. 1 og 2, i forordning (EØF) nr. 2989/92 fraviges, så det for denne ene måned tillades, at licensansøgningerne indgives indtil fem arbejdsdage efter denne forordnings ikrafttræden, og at fristen for udstedelse af licenserne fastsættes til indtil ti arbejdsdage efter denne forordnings ikrafttræden.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Bilaget til forordning (EØF) nr. 2989/92 erstattes af teksten i bilaget til nærværende forordning.
Artikel 2
Uanset artikel 4, stk. 1, indgives ansøgningerne om licenser i januar 2001 til den kompetente myndighed indtil fem arbejdsdage efter denne forordnings ikrafttræden.
Uanset artikel 4, stk. 2, udstedes licenserne i januar 2001 indtil ti arbejdsdage efter denne forordnings ikrafttræden.
Artikel 3
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. januar 2001.

Labels: 3
18
17
5